b'\n_START_ARTICLE_\nFusell Hawken\n_START_SECTION_\nHist\xc3\xb2ria\n_START_PARAGRAPH_\nEl primer registre conegut d\'un fusell Hawken data de 1823, quan es va fer un per a William Henry Ashley. Els germans Hawken no produ\xc3\xafen en s\xc3\xa8rie els seus fusells, sin\xc3\xb3 que els feien artesanalment, un alhora. Es diu que diversos homes de les muntanyes famosos van tenir fusells Hawken, incloent a Jim Bridger, Kit Carson, Orrin Porter Rockwell, Joseph Meek, Jedediah Strong Smith i Theodore Roosevelt._NEWLINE_Els fusells Hawken tenen la reputaci\xc3\xb3 de ser precisos a llarg abast._NEWLINE_La Hawken Rifle Company va ser venuda el 1862 i l\'\xc3\xbaltim fusell fet per un Hawken es va construir el 1884. Malgrat ser popular entre els homes de la muntanya i els ca\xc3\xa7adors de l\'\xc3\xa8poca del comer\xc3\xa7 de pells, fins a mitjan segle XIX, els fusells d\'avantc\xc3\xa0rrega van ser generalment reempla\xc3\xa7ats per fusells de retroc\xc3\xa0rrega fabricats en s\xc3\xa8rie, tals com el Sharps i el Winchester.\n_START_SECTION_\nDisseny\n_START_PARAGRAPH_\nEls fusells Hawken en general s\xc3\xb3n m\xc3\xa9s curts i de calibre m\xc3\xa9s gros que els primigenis "fusells de Kentucky", dels quals descendeixen. L\'estil dels fusells \xc3\xa9s el mateix del Harpers Ferri Model 1803, un fusell de culata curta (encara que tamb\xc3\xa9 se\'n van fabricar amb culata sencera), amb les mateixes l\xc3\xadnies del fusell de Kentucky. L\'estil del "fusell de les planes passaria a ser el dels fusells de cacera nord-americans durant la d\xc3\xa8cada de 1840._NEWLINE_Els seus "fusells de les Muntanyes Rocoses" eren usualment del calibre 12,7 mm (.50) o 13,46 mm (.53), i alguns de 17,27 mm. De mitjana pesaven 4,76 kg (10,5 lliures), encara que existeixen fusells de 6,80 kg (15 lliures). Els canons tenien longituds variables (es descriuen els de 838,20 mm i 914,40 mm (33 i 36 polzades)), amb l\'exterior de forma octogonal i fets de ferro dol\xc3\xa7, que redu\xc3\xafa l\'acumulaci\xc3\xb3 de brut\xc3\xadcia en l\'\xc3\xa0nima. Les culates de noguera o d\'aur\xc3\xb3 tenen una galtera corbada, que generalment s\'assembla a una cua de castor i s\'anomena aix\xc3\xad. Solen tenir dos gallets; el gallet posterior \xc3\xa9s un "d\'armat". Quan s\'utilitza el disparador posterior, el martell no cau, sin\xc3\xb3 que "arma" el disparador anterior i el transforma en "suau", que llavors s\'acciona amb un lleuger toc. Quan el disparador anterior \xc3\xa9s utilitzat sense accionar el disparador "d\'armat" posterior, necessita ser accionat amb for\xc3\xa7a. El punt de mira \xc3\xa9s del tipus "fulla". Al contrari de moltes reproduccions modernes, la cantonera i altres accessoris met\xc3\xa0l\xc2\xb7lics no estaven fets de bronze, sin\xc3\xb3 de ferro.\n_START_SECTION_\nEn la ficci\xc3\xb3\n_START_PARAGRAPH_\nLa pel\xc2\xb7l\xc3\xadcula de 1972 Les aventures de Jeremiah Johnson, protagonitzada per Robert Redford com un home de les muntanyes que va usar aquest fusell, va contribuir a l\'inter\xc3\xa8s general en les r\xc3\xa8pliques i a un increment de la popularitat de les armes de avancarga entre els ca\xc3\xa7adors moderns.'